en da en sv da de da da cs da en da da da da en en tr de nb en da en nb sv en en da da da nb nb en da da da da da da da da da da da da nb da da da da da nb da da da da da nb da da da nb da da da da da da nb da da da da da da da en en da da da da da da da en da da id da da da nb nb da da da da de da da en de da da da da da nb nb da da da da da da da da da nb nb da da da da da da da da da da da da en da nb nb de da da da da da da da da da da da nl nb nb da da da en da da nb en sv de nl da da da de da ca da de da da da da en da da da cs da cs da da da cs da de cs da da de de cs cs cs da de de da da da da cs da cs cs cs de da en sv en en da da da da da da da cs da de cs da cs da da cs en da da da cs da da cs cs cs da da cs cs da da da cs de da cs da cs da da cs cs da da da cs da da en da uk da
Book me up, Scotty!: november 2018
fredag den 30. november 2018
Sidste år beskrev jeg mig selv som den største juleelsker, og enhver ved, at den slags kategoriseringer jo forpligter! Det var mit juleelskende sind, der fik mig til at starte #scottysjulekalender sidste år, og eftersom der har været massiv forespørgsel hele november måned på, om jeg ville gentage succesen, kan jeg jo ikke svigte et jule- og bogelskende folk (man må i øvrigt gerne deltage, selvom man er julehader eller juleligeglad, men det er streng forbudt at deltage, hvis man hader bøger). Det var egentlig ikke min plan at lave julekalender igen i år, for det var en ret hektisk opgave at holde styr på ene kvinde, men heldigvis har mennesket en helt fantastisk evne til at smide et rosenrødt filter på fortidens begivenheder, så tilbage er nu kun mindet om alle de mega søde og taknemlige følgere, som blev beriget med gode læseoplevelser i juledagene.
Derfor er jeg både glad for og taknemlig over, at gavmilde forlagsnisser endnu en gang har sagt ja til at skabe lidt magi og julestemning både her på bloggen og ovre på min instagramprofil.
Hver dag sættes en ny bog på højkant, så sørg for at klikke ind dagligt og deltag i lodtrækningen. Hvem ved, måske er der dage med mere en én bog på højkant … nogen fylder for eksempel 31 (hej voksenliv!) den 11. december, men det er jo ikke til at vide, om julemanden husker det. Hvad der derimod ikke kan være tvivl om er, at der bag enhver julemand, gemmer sig et hold af arbejdsomme nisser, og derfor skal der selvfølgelig lyde en stor og dybfølt tak til alle de søde forlagsnisser fra:
♡     Rebel With a Cause
I kan roligt glæde jer, nisserne har gjort bunkevis af lækre sager klar, og det hele går selvfølgelig løs lørdag d. 1. december.
PS: Hvis du vil være sikker på ikke at gå glip af julekalenderen, så følg mig på Bloglovin' eller pr. mail, så den daglige påmindelse kommer dumpende i indbakken. Begge dele er lige ude i højre side. →
Rigtig glædelig jul må den blive fyldt med bøger og gode læseoplevelser!
Indsendt af Maria kl. 17.08 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Giveaway, Jul, Julekalender, Konkurrencer, Scottys julekalender
tirsdag den 20. november 2018
Sponsoreret linksamarbejde med Bog & idé
For mig har december måned altid været magisk. Jeg elsker den hygge, jeg forbinder med julens komme, og julebøger har været en fast tradition lige siden min barndom. Jeg er især glad for julekalenderbøger med et kapitel til hver dag, men jeg elsker også alle de andre fortællinger, der er med til at skabe den særlige magiske julestemning i december måned. Her får I ni hyggelige juleanbefalinger, som både er til store og små.
Julebøger til de mindste nisser
Find Peter Kanin – Et juleønske hos Bog & idé her.
Peter Kanin - Et juleønske af Beatrix Potter
Fra ca. 12 måneder (den kan sagtens bruges før – jo tidligere, des bedre)
I denne billedbog for de mindste. kan Peter Kanin og hans tre søskende slet ikke vente, til julemanden kommer. De har hængt deres julesokker op, og Peter Kanin håber sådan, at han får en stor radise. Han har hørt, at julemanden først kommer, når alle sover, men det skal komme an på en prøve. Han beslutter at holde sig vågen.
Bogen er oplagt som spejling til alle de utålmodige nisser, der synes den søde juletid er lige lang nok.
Find Da Boris blev julebjørn hos Bog & idé her.
Da Boris blev julebjørn af Ryan T. Higgins
Boris er en skøn politisk ukorrekt bjørn. Han er en sur og gnaven mor til fire gæs, og han hader jul. Boris vil helst sove vinteren væk, men det vil familien ikke være med til, og da skovens dyr pludselig tror, at han er julemanden, bliver det først helt umuligt for den gnavne bjørn at få lidt fred og ro.
Bogen er oplagt til både børn og forældre, der trænger til et godt julegrin, og mon ikke de fleste voksne læsere vil få tankerne hen på en anden vaskeægte julehader?
Julekalender til de nysgerrige
Find Jul i andre lande hos Bog & idé her.
Jul i andre lande af Sofie Maria Brand
Fra ca. 7 år
Der er lagt op til undren, grin og seriøs julehygge, når Sofie Maria Brand tager sin læser med rundt i verden. Bliv klogere på hvordan man holder jul i andre lande, mens du langsomt lader dig forføre af julestemning og højtidsmagi. I Jul i andre lande rejser vi rundt i verden til i alt 24 forskellige lande. Her lærer vi, hvornår alle de andre fejrer jul, hvordan vejret er juleaften, og hvad der særligt kendetegner deres unikke juletraditioner. Vi lærer også, hvordan landets historie har formet befolkningens måde at holde juleaften på, hvad der serveres til julemiddagen og hvilken pynt der ses i gader og stræder.
Læs mere i anmeldelsen her.
Jul med filosofisk dybde og eksistentialisme i børnehøjde
Find Da julen kom til Mumidalen hos Bog & idé her.
Da julen kom til Mumidalen af Tove Jansson
Fra ca. 4 år
Mumitroldene plejer at gå glip af julen, fordi de altid er gået i vinterhi. Men i år bliver de vækket og bliver ganske enkelt rundforvirrede over de mange forberedelser, alle har gang i. Den der jul lyder lidt som et kommanderende væsen, der både vil have et pyntet træ og et overdådigt måltid. Som altid med fortællinger fra Mumidalen, er der en sand magi over historien, og det er underholdende for både store og små at følge mumifamiliens forundring over de mange juletraditioner.
Find Snesøsteren hos Bog & idé her.
Snesøsteren af Maja Lunde
Fra ca. 6 år
Snesøsteren er en julekalenderbog i 24 kapitler, og dens dybde gør den velegnet til dialogisk læsning, som er betegnelsen for højtlæsning, hvor dialog indgår undervejs, så fortællingen suppleres med sideløbende snakke læser og lytter imellem.
Julian elsker jul, men i år er julen ikke som den plejer. Der mangler noget, for hele familien er i sorg over tabet af Julians søster, Juni. Julian er nærmest kun en skygge af sig selv, da han møder den anderledes og lidt underlige Hedwig. Hedwig er ikke som alle de andre børn, der sker mange mystiske ting i hendes hus, og så er det som om, hun allerede ved, hvad Julian plejer at gøre for at komme i julehumør.
Det er en særdeles rørende og tankevækkende julehistorie, og jeg er slet ikke i tvivl om, at det bliver en af de julebøger mange familier vil finde frem til december generation efter generation.
Julekalender til de modige
Find Julebestiariet hos Bog & idé her.
Julebestiariet af Benni Bødker og John Kenn Mortensen
Fra ca. 8 år (men muligvis lidt uhyggelig for visse 8- (og 30-) årige
Julebestiariet er både en julekalender og en overlevelsesguide, som ganske enkelt er helt uundværlig, hvis man skal være forberedt på de vintervæsner, der strømmer frem til jul. Julekalenderen byder på 24 indsigtsfulde fakta om fæle julemonstre fra hele Europa, blandt andet Julevætten fra Danmark og Norge og Julekatten fra Island, som selvfølgelig er illustreret med en mørk og dyster streg.
Julekalender til den eftertænksomme voksne
Find Julekalenderen – En vinterbaders notater fra menneskehavet hos Bog & idé her.
Julekalenderen - En vinterbaders notater fra menneskehavet af Peter A.G. Nielsen
Til unge og voksne
Julestemning er mere end gran og guirlander. Tag med Peter A.G. ud på en rejse af samtaler med et mangfoldigt Danmark, som vil minde dig om julens sande budskab. Bogen er en udvidet julekalender, som varer helt til – ikke påske – men nytår, og den består af 31 fortællinger, hvor vi får et glimt af det, der rører sig i duedamens, dyrehandlerens, junkiens, skraldemandens og mange andres liv. Fortællingerne er holdt korte, 2- 4 sider, og det er brudstykker af samtaler, Peter A.G. har haft med de mennesker, han tilfældigt har mødt på sin vej. Det er utroligt, hvilke historier, der gemmer sig i det enkelte menneske, og julekalenderen bliver netop symbolet på, hvorfor enhver bør give en flig af sin tid til en fremmed.
Læs mere i anmeldelsen her.
Find Peters jul hos Bog & idé her.
Peters jul af Johan Krohn
Hvem kender ikke et eller flere af verselinjerne fra den gode gamle danske juleklassiker, Peters jul?
“'Jeg glæder mig i denne tid
nu falder julesneen hvid,
så ved jeg, julen kommer.”
Peters jul er en af de helt særlige julebøger for mig, fordi jeg husker den fra min tidlige barndom, hvor vi både læste om den spændingsfyldte og utålmodige Peter i skolen og hjemme. Jeg hiver den frem hver eneste jul, fordi nostalgien sætter den helt rigtige julestemning, og jeg bliver aldrig træt af indblikket i jul og juleforberedelser i slutningen af 1800-tallet.
Find Et juleeventyr hos Bog & idé her.
Et juleeventyr af Charles Dickens
Fra 5 år (findes i utallige udgaver til både store og små)
Der vist ikke mange, der er i tvivl om, hvilken julehistorie eller karakter, vi har med at gøre, når man hører de ord. Et juleeventyr er fyldt med alt det, en sand julehistorie skal have. Moralen forældes aldrig og julemagi, næstekærlighed og juleånd er historiens fundament.
Ebenezer Scrooge er gnaven, nærig og modbydelig over for sine medmennesker. Han har mistet evnen til empati, og han irriteres over andres godgørenhed. Mens Londons fattigste dør i gaderne, lukker Scrooge sig inde med sine penge og skyklapper. Det skal dog til at ændre sig, da han en nat bliver hjemsøgt af julens ånder, fortid, nutid og fremtid. I tre klarsyn får han vist det liv, han har levet og det liv, fremtiden bringer, hvis ikke han ændrer kurs.
God læselyst og rigtig glædelig jul!
Indsendt af Maria kl. 06.00 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Anbefalinger, Billedbøger, Børnelitteratur, Børnelitteratur og ungsdomsbøger, Jul, Julebøger, Læselister
søndag den 18. november 2018
Boganmeldelse: Skamlebben af Anne Mette Kærulf Lorentzen
Jeg fik bogen tilsendt af forlaget.
Forfatter: Anne Mette Kærulf Lorentzen
Louise lever efter bogen. Hun har fire børn og en sød og kærlig mand, som hun bor sammen med i familiens store hus, og sammen er de ved at planlægge deres kobberbryllup – sikken kernefamilie! I hvert fald udadtil. Men inde i Louise lever lysten side om side med skammen. Louise er nemlig til kvinder.
Vi møder en nervøs Louise, der er i gang med at iføre sig sin påspændingsdildo. Beskederne tikker ind på telefonen, for Anton skal hentes, mor skal ringes op og voksenlivet kalder. Da akten er færdig får Louise flashback til en barndom, hvor hun altid måtte bukke under for sin mors kønskonforme forventninger, og allerede her forstår læseren Louises påtagede heteroseksualitet og den skam, der tager bo i hendes krop, når der opstår uoverensstemmelse i hendes ydre og indre liv. Skamlebben er en graphic novel, hvor alle karaktererne er dyr med menneskelige egenskaber, der er med til at sørge for, at de mest tragiske scener tilføjes en komik, der løfter den tunge stemning. For stemningen ér tung for Louise, der er nødt til at bryde med det liv, hun kender for at leve som den, hun er. Hele livet har hun undertrykt sine lyster og i stedet gjort det “rigtige” og forventelige, og skammen over sit eget selv rider hende som en mare.
Opsætningen er rodet og lettere forvirrende, men bidrager samtidig til læserens forståelse af det kaos der er oppe i Louises hoved. Det interessante ved Louises historie er ikke så meget det, at hun vælger at springe ud, snarere er det tidspunktet for hendes nyerklærede seksualitet, der skaber en helt ny stemme i litteraturen og for den homoseksuelle hovedperson i populærkulturen.
Der findes utallige gode historier om unge mennesker, der tager springet, men den ældre og satte homoseksuelle er der ikke mange historier om, måske fordi springet er så uoverskueligt, at det kun sjældent føres ud i livet. Ikke desto mindre er Louises og Anne Mettes historie en længe ventet mangelvare ikke kun i litteraturen, men også i kulturen som helhed. Vi er kulturelt indkodet til at forstå os selv og verden som færdig med at overraske, når vi bliver rigtigt voksne, men hvad gør man så, når man bliver rigtig voksen og indser, at man lever det forkerte liv? Skamlebben er en interessant udlægning af moderne identitetsforståelse som en flygtig og evigt modulerbar størrelse, og jeg jubler indvendigt over, hvordan Cobolt igen udmærker sig med deres queerfeministiske udgivelser, som Skamlebben er et solidt bidrag til.
Anne Mette Kærulf Lorentzen står bag den autofiktive fortælling om den 41-årige Louise. Hun er aktivist og forkæmper i LGBT-miljøet, og nu er hun også forfatteren bag en flot debut og en vigtig fortælling.
Indsendt af Maria kl. 12.38 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dansk litteratur, Fire kaffekopper, Graphic novel, Køn, Køn & kultur
onsdag den 14. november 2018
Vind en tidlig julegave
Jeg har ikke lagt skjul på, at jeg er en kæmpe juletosse, og så er det jo kun på sin plads at tyvstarte julemåneden. Derfor udlodder jeg i samarbejde med Eksistensen Julekalenderen
– En vinterbaders notater fra menneskehavet af Peter A.G. Nielsen, så en heldig vinder kan berige juledagene med et kapitel hver dag. Jeg anmeldte bogen sidste år (læs med her), og jeg beskrev den som en inspirerende og tankevækkende lille bog, der kan ses som symbolet på, hvorfor enhver bør give en flig af sin tid til en fremmed. Den består af 31 korte fortællinger, som giver indblik i duedamens, dyrehandlerens, junkiens, skraldemandens og mange andres liv.
For at vinde den tankevækkende julekalender, skal du:
♡ Fortælle i kommentarfeltet herunder, om der er bøger på din ønskeliste i år (fortæl også gerne hvilke, måske kan vi inspirere hinanden)
Husk at skrive din mailadresse, så jeg kan komme i kontakt med dig, hvis du bliver den heldige vinder. Konkurrencen kører både her og på Instagram. Det er tilladt at deltage begge steder. Jeg trækker en vinder d. 28. november 2018.
Held og lykke og rigtig glædelig (for)jul!
Indsendt af Maria kl. 06.00 7 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dansk litteratur, Giveaway, Jul, Julekalender, Konkurrencer, Scottys julekalender
søndag den 11. november 2018
Direktøren for det hele på Odense Teater (Teatersalen i Odeon)
Reklame – billetterne var sponsoreret af Odense Teater
Et vaskeægte halvfjerdserkontor med marimekko-tapet, mørkebrune træpaneler, hvide persienner og den obligatoriske kopimaskine skulle sætte scenen for gårsdagens teateroplevelse. Det var Direktøren for det hele, der var på programmet på Odense Teater, og forestillingen blev vist i Teatersalen i Odeon. Det var min første oplevelse med teater i Odeons lokaler, så jeg var spændt på, om det kunne leve op til den altid særlige stemning, der følger med teateroplevelsen i Odense teaters gamle, smukke lokaler.
Forestillingen er sjov allerede før, skuespillerne træder på scenen. I et henkastet speak bliver publikum informeret om, at det ikke er sikkert, vi vil være tilfredse med forestillingen, og kort efter befinder vi os på kontoret sammen med Ravn og den fallerede skuespiller, som skal spille direktøren for det hele. For at undgå at blive upopulær blandt sine kolleger, opfandt Ravn en fiktiv direktør, da han i sin tid startede sin virksomhed. Denne fiktive direktør er blevet brugt som syndebuk for virksomhedens besparelser, dårlige personalevilkår og vigtigst af alt, som det røvhul, der altid presser Ravn til det yderste – stakkels Ravn, som ellers altid hjælper alle og giver sit bedste.
Pressefoto af Emilia Therese
Nu er Ravn kommet i knibe, for han vil sælge virksomheden inklusiv de systemer, der er udviklet af hans ansatte, men køberen fra Norge nægter at underskrive uden at møde direktøren ansigt til ansigt. Den fallerede skuespiller må kæmpe for at få styr på sin rolle, som viser sig at være forskellig afhængigt af, hvilken ansat han taler med, men hvad det hele ender med, vil jeg naturligvis ikke afsløre her.
Jeg kan simpelthen ikke huske, hvornår jeg sidst har grint så meget, som jeg gjorde i går eftermiddag. Samtlige skuespillere leverede genkendelige stereotyper, som bidrog til den samlede parodi på kontormiljøet i en træt og slidt virksomhed. Allerhelst ville jeg gerne ind og se det igen, for det var simpelthen en ren fornøjelse, og jeg var særligt imponeret over Malene Melsen i rollen som den grå og ængstelige kontormus, Mette. Én ting er helt sikker – jeg vil aldrig kunne høre navnet Mette igen uden at få et lille smil på læben. Scenen hvor Mette afbryder mødet mellem Ravn og skuespilleren er uden sammenligning den sjoveste teaterscene, jeg nogensinde har oplevet. Og at dømme ud fra de mange højlydte grin fra tilskuerrækkerne, var jeg bestemt ikke alene om den oplevelse.
Pressefoto af Emilia Therese
Stykket kan så absolut anbefales til alle, der har brug for et godt grin. Det henvender sig dog til et voksent publikum.
Indledningsvis nævnte jeg, at jeg ville vende tilbage til forskellen mellem Teatersalen i Odeon og Odense Teaters egne lokaler. Der er altid en særlig stemning i Odense Teater, en stemning skabt af tiden, der er gået, af de mange store fortællinger bygningen har lagt lokaler til og af den kultur huset lægger op til, hvor man tilgår teateroplevelsen med respekt og høje forventinger. Den stemning får man ikke helt i Teatersalen i Odeon, hvor den store lobby er kold og skinnende, hvor salen er som i en biograf beklædt med sort og hvor stolene er polstrede klapsæder, som står så tæt, at man rører sin sidemands skulder. Til gengæld virker det som om, at man kan være mere fleksibel i sceneopbygningen, og fordi vi var så godt underholdt, var det ikke svært at glemme alt om tid og rum.
Forestillingen kan opleves frem til d. 24. november 2018 og du kan læse mere om den lige her.
Indsendt af Maria kl. 12.22 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Kultur, Odense, Odense Teater, Teater
lørdag den 3. november 2018
Dansk forfatter og Japan-ekspert samler ind til ny bog
Forfatteren og Japan-eksperten, Asger Røjle, samler ind til en ny bog bog på dansk om Japans kejser og kejserdømme. Han skal have fart på, fordi bogen ønskes udgivet ved tronskiftet i foråret 2019. Derfor har han startet denne indsamling, hvor han håber på at kunne nå i mål med projektet. Asger skriver selv:
Om præcis et halvt år - ved udgangen af april måned 2019 - går Japans kejser Akihito af og bliver afløst af sin kronprins.
Jeg har snakket med et forlag om i den anledning at udgive en bog på dansk, hvor jeg fortæller den fascinerende beretning om det japanske kejserdømme og den japanske kejserfamilie. I flydende og letlæst form. Og med hovedvægt på krigen og efterkrigstiden.
Hovedpersonen bliver Akihito, den afgående kejser - med kejserdømmets bredere historie som baggrund.
Når det er mig, der skriver den, bliver det en journalistisk bog. Ikke kulørt, men heller ikke akademisk. Hverken fordømmende eller ydmyg - men nøgtern. Og selvfølgelig levende og velskrevet. Jeg vil gøre mig umage med at gøre det til en god og spændende læseoplevelse.
Men før vi kan tage en beslutning om at gå i gang med projektet, har vi brug for et tilskud udefra til selve produktionen af bogen. Derfor prøver jeg med denne kickstarter-kampagne at samle 40.000 kroner sammen til formålet i løbet af de kommende tre uger.
Hvis det lykkes, bliver projektet stensikkert til noget, og hver eneste glade giver, der har doneret mere end 200 kroner, vil som præmie få et eksemplar af selve bogen ved udgivelsen.
Asger Røjle har blandt andet skrevet bøgerne Undskyld på japansk og Seikatsu (som jeg anmeldte her), og han har også bidraget til Turen går til Japan samt meget mere.
I kan læse mere om projektet lige her, og jeg skal måske skynde mig at sige, at jeg ikke har del i det og ikke får noget for at dele projektet med jer. Min deling er derfor ganske egoistisk, fordi jeg, som tidligere bosat i Japan og bogelsker, håber på at bogen bliver udgivet.
Hav en dejlig weekend!
Indsendt af Maria kl. 09.43 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dansk litteratur, Japan, Kultur, Rejser
Nyere indlæg Ældre indlæg Start
Abonner på: Indlæg (Atom)
På Book me up, Scotty! blogger jeg løs om bøger og kultur. Du finder flest boganmeldelser, men også anbefalinger og tanker om kulturliv og litteraturens verden. Jeg elsker at tale om de bøger, jeg læser, så efterlad gerne en kommentar, hvis du har noget på hjerte. God fornøjelse!
Litterære arrangementer og bogevents
Boganmeldelse: Skamlebben af Anne Mette Kærulf Lor...
Vind en tidlig julegave
Direktøren for det hele på Odense Teater (Teatersa...
Dansk forfatter og Japan-ekspert samler ind til ny...
Få 60 dages gratis streaming, når du benytter koden BookmeupStream
Rejser tema. Leveret af Blogger.